
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 72
                                                              din 29 martie  2018
privind desfășurarea evenimentului muzical - cultural „The God Story”, în Municipiul Sighișoara (Piața Octavian Goga)

 
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6.111/XI/2/06.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa înregistrată la Municipiul Sighișoara cu nr. 4.671/20.02.2018, a Asociației Perspective Daneș, reprezentată de către domnul Tudosie Claudiu, în calitate de manager proiect, prin care, în esență, se solicită aprobarea desfășurării evenimentului muzical - cultural „The God Story”, organizat în parteneriat cu organizația YWAM Heidebeck din Olanda, în data de 05.05.2018, în Municipiul Sighișoara, respectiv, în Piața Octavian Goga (Parcarea Mitică);

Având în vedere adresa înregistrată la Municipiul Sighișoara cu nr. 6.182/06.03.2018, a Asociației Perspective Daneș, reprezentată de către domnul Tudosie Claudiu, în calitate de manager proiect, cu referire la suprafața de teren necesară pentru desfășurarea evenimentului muzical - cultural „The God Story”, respectiv, 800 mp.;
Având în vedere că în cadrul acestui eveniment se dorește transmiterea unui mesaj de încurajare a acceptării diversității culturale și exprimarea unicității într-un mod creativ și sănătos; 

Având în vedere că evenimentul muzical - cultural „The God Story” se declară apolitic și non-profit, deschis pentru oricine dorește să fie parte;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;
Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 215/2001 a administraţiei publice locale, republicată, cu modificările şi completările ulterioare;

Având în vedere prevederile art. 3 pct. i) din anexa nr. 8 a Hotărârii Consiliului Local Sighișoara nr. 201/28.12.2017 privind stabilirea impozitelor și taxelor locale pentru anul 2018, care reglementează nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, urmare a desfășurării acestui eveniment se aduc venituri suplimentare la bugetul local;
Având în vedere şi Raportul de specialitate comun cu nr. 6.109/XI/2/06.03.2018 al Arhitectului Șef și al Direcţiei Administrarea Patrimoniului, prin care se propune și se justifică oportunitatea desfășurării evenimentului muzical - cultural „The God Story”, organizat de Asociația Perspective Daneș în parteneriat cu organizația YWAM Heidebeck din Olanda, în data de 05.05.2018, în Municipiul Sighișoara, respectiv, în Piața Octavian Goga (Parcarea Mitică), îndeplinindu - se prevederile legale în acest sens;
            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. ”c” şi “d”, (5) lit. ”a”, (6) lit. ”a” pct. 4, 5, (9), art. 45 (3), art. 115 (1) lit. ”b” din Legea nr. 215/2001, Legea administraţiei publice locale, republicată, cu modificările şi completările ulterioare,
     H O T Ă R Ă Ş T E:
Art. 1. Se aprobă desfășurarea în Municipiul Sighișoara, respectiv, în Piața Octavian Goga (Parcarea Mitică), în ziua de 05.05.2018, a evenimentului muzical - cultural „The God Story”, eveniment organizat de Asociația Perspective Daneș în parteneriat cu organizația YWAM Heidebeck din Olanda.    

Art. 2. Se aprobă ca locația pentru organizarea și desfășurarea evenimentului cultural - muzical „The God Story”, organizat de Asociația Perspective Daneș în parteneriat cu organizația YWAM Heidebeck din Olanda, să fie pe terenul aparținând domeniului public, situat în Municipiul Sighișoara, Piața Octavian Goga (Parcarea Mitică), în suprafață de 800 mp., conform planului de situație, anexa nr. 1 la prezenta hotărâre.
Art. 3. Pentru suprafața necesară organizării și desfășurării evenimentului cultural - muzical „The God Story”, se percepe organizatorului o taxă, stabilită conform art. 3 pct. i) din anexa nr. 8 a Hotărârii Consiliului Local Sighișoara nr. 201/28.12.2018 privind stabilirea impozitelor și taxelor locale pentru anul 2018, care reglementează nivelul taxelor și chiriilor pentru bunurile aparținând domeniului public și privat al Municipiului Sighișoara, taxă care va fi achitată la casieria Municipiului Sighișoara. 

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică, Serviciul Tehnic, Investiții – Urmărire Contracte, Monitorizare Servicii de Utilități Publice, Serviciul Public Poliția Locală din cadrul Municipiului Sighișoara și Asociația Perspective Daneș împreună cu partenerul de proiect, organizația YWAM Heidebeck din Olanda.

           Art. 5. Prin grija d-nei Anca Bizo, Secretarul Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

            Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică; 

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Serviciul Public Poliția Locală;

  1 ex. Asociația Perspective Daneș și partenerul de proiect Organizația YWAM Heidebeck Olanda.
13 ex. 
B.A.
